hu hu en hu hu hu hu hu en hu hu hu hu hu en hu hu en id et hu hu hu hu hu hu hu en hu en hu hu hu hu en en hu hu hu en hu hu hu hu hu en hu hu hu hu hu hu hu hu hu en hu hu hu hu hu hu hu hu hu en hu hu hu hu hu en hu hu hu hu hu hu hu hu hu en hu hu hu hu hu hu en hu hu hu hu hu hu hu hu hu hu hu en hu hu hu hu hu hu en hu hu en hu hu hu hu hu en hu hu hu hu en hu hu hu en hu hu hu en hu hu hu hu en hu hu hu id en hu hu hu hu hu en en hu hu hu hu pt
Magyar Íj Alapítvány - AZ ÉV MAGYAR ÍJA – 2019.
az alapító és a kuratórium
az Agrárminisztérium és a Gödöllői Királyi Kastély támogatásával
az elmélyült kutatómunkát és alapos felkészültséget igénylő íjkészítő kézművesség megbecsülésére, valamint
a minél hitelesebb IX-XI. századi magyar íjrekonstrukciók készítésének inspirálására meghirdeti
A díjat az az íjkészítő kaphatja,
akinek – akár kedvtelésből, akár üzleti jelleggel készített – íja megfelel a jelentkezési és bírálati feltételeknek,
és azt a Magyar Íj Alapítvány (továbbiakban: Alapítvány) kuratóriuma által felkért Bíráló Bizottsága a díjra javasolja.
● AZ ÉV MAGYAR ÍJA elismerő oklevél
● Egyedi cizellálású aranyozott plakett
● 100 000 Ft támogatás további íjak készítéséhez
A második és harmadik helyezett íj elismerő oklevélben részesül.
A díj elnyerésére az íj készítője jelentkezhet.
A díj az íj készítőjét illeti.
Egy íjkészítő legfeljebb három íjával nevezhet.
Egy íj csak egyszer nyerheti el a díjat.
A jelentkezés beküldésével az íj készítője hozzájárul ahhoz, hogy róla és az íjról fénykép- és videófelvétel készüljön, mely a jelentkezéssel összefüggő dokumentumokkal és információkkal együtt nyilvánossá tehető.
Az eredményhirdetés után minden íj visszakerül készítőjéhez, a dokumentációkat az Alapítvány őrzi meg.
A kuratórium és a Bíráló Bizottság tagjai, illetve hozzátartozói nem nevezhetnek a bírálatra.
III. A jelentkezés benyújtásának módja
A jelentkezési űrlapot az alapítvány honlapján kell elektronikusan kitölteni és elküldeni.
Az íjanként kitöltendő űrlappal együtt legalább három nagyfelbontású (legalább 5 megapixeles) fényképet is fel el kell küldeni az íj nyugalmi, felajzott és feszített állapotáról.
Ezen felül egy Nyilatkozatot kell még kitölteni, aláírni és postai úton elküldeni az alapítvány postacímére.
A jelentkezési anyagban szereplő hiányos vagy nem egyértelmű információk esetén az Alapítvány egy alkalommal, három (3) napos határidővel e-mailen hiánypótlást kérhet. A hiánypótlás eredménytelensége esetén a jelentkezés elutasítható.
A dokumentáció és a hiánypótlás beérkezését e-mailen visszaigazolja az Alapítvány, mellyel egyidejűleg az íjak készítői meghívást kapnak a bírálatra és az azt követő eredményhirdetésre, ahová a bírálatrara jelölt íja(ka)t el kell hozniuk.
IV. A bírálat feltételei
Az íjak szakmai bírálatát az Alapítvány kuratóriuma által felkért Bíráló Bizottság végzi, amely javaslata alapján a kuratórium dönt „Az Év Magyar Íja” díj odaítéléséről.
A bírálat alapfeltétele, hogy az íj feleljen meg a Hungarikummá nyilvánított „IX-XI. századi Magyar Íj” leírásának és paramétereinek.
Az íjak gyakorlati vizsgálata az alábbiak szerint történik.
A Bíráló Bizottság tanulmányozza az íjat és elbeszélget a készítővel a készítés körülményeiről.
A gyakorlati vizsgálathoz a készítőnek kell felajzani az íjat (szükség esetén segítséget nyújtunk).
A vizsgálat során az íjkészítőnek (vagy az általa felkért személynek), illetve az Alapítvány által kijelelölt íjásznak tesztlövéseket kell leadnia az íjjal. A lövéseket a készítő által biztosított – legalább három – céllövő heggyel szerelt, fatestű és madártollú nyíllal kell végrehajtani a készítőnek, illetve az Alapítvány által kijelelölt íjász mindent íjat azonos paraméterű nyilakkal teszi próbára.
A gyakorlati vizsgálat alatt az íjak fizikai-mechanikai vizsgálatát/mérését is elvégzi a bizottság.
A gyakorlati vizsgálatot követően a Bíráló Bizottság visszavonul és zárt ülésen szemrevételezéssel tovább vizsgálja a leajzott íjakat (méreteit ellenőrzi, minőségi és esztétikai szempontból értékeli stb.), majd javaslatot tesz a díjra.
A bírálat során az azonos megítélés alá eső íjak közül előnyben részesítjük a természetes ideggel rendelkezőket!
V. Időrend és folyamat
2019. augusztus 7. 24:00 óra  – A pályázati űrlap elektronikus feltöltésének határideje
2019. augusztus 9. – A postai úton küldendő Nyilatkozat feladási határideje.
2019. augusztus 12-én 20:00 óráig az Alapítvány e-mailen visszaigazolja a beérkezett dokumentumokat, egyúttal – szükség esetén – hiánypótlást kér.
Amennyiben eddig az időpontig nem kap visszaigazolást az íjkészítő, két napon belül érdeklődjön a +36 30 9246807-es telefonszámon.
2019. augusztus 15-én 20:00 óra – A hiánypótlás beérkezésének határideje.
2019. szeptember 7. (szombat) – Bírálat és eredményhirdetés
Helyszín: Gödöllői Királyi Kastély (térképhez kattintson ide.)
09:30 - 10:00 – Regisztráció az íjkészítők számára
10:00 – Az íjak bemutatása a Bíráló Bizottságnak
A Bíráló Bizottság elbeszélget az íjkészítőkkel, közben mérések, vizsgálatok
13:00 – Az íjak gyakorlati vizsgálata az íjkészítők közreműködésével
Helyszín: Erzsébet előkert (a kávézó előtti zöld terület),
rossz idő esetén Lovarda
14:00 – A Bíráló Bizottság zárt ülése
A bizottság kiválasztja a díjra érdemesnek tartott íjat.
Helyszín: A Barokk Színházterem karzatán lévő emeleti különterem
15:00 – Ünnepélyes eredményhirdetés
Az íjkészítők és vendégek köszöntése, a Bíráló Bizottság bemutatása, VIP vendégek gondolatai, a győztes íj kihirdetése, készítőjének bemutatása és gondolatai.
íjkészítők, VIP vendégek, meghívottak
16:30 – A program vége
A Magyar Íj Alapítvány elérhetőségei
e-mail: Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát.
telefon: +36 30 924 6807
fax: +36 28 999 699
postacím: 2640 Szendehely, Rákóczi u. 9.
A bírálathoz szükséges űrlapok
Az elektronikus űrlap ide kattintva elérhető
A Nyilatkozat ide kattintva letölthető
AZ ÉV MAGYAR ÍJA – 2019. támogatói